CELEX: C2007/269/129
Language: mt
Date: 2007-11-10 00:00:00
Title: Kawża F-85/07: Rikors ippreżentat fit- 22 ta' Awwissu 2007 — Anselmo et vs Il-Kunsill

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/71
            
         Rikors ippreżentat fit-22 ta' Awwissu 2007 — Anselmo et vs Il-Kunsill
   (Kawża F-85/07)
   (2007/C 269/129)
   Lingwa tal-kawża: Il-Franciż
   Partijiet
   
      Rikorrenti: Ana Anselmo (Brussell, il-Belgju) et (rappreżentant: S. Pappas, avukat)
   
      Konvenut: Il-Kunsill ta' l-Unjoni Ewropej
   Talbiet tar-rikorrenti
   
               —
            
            
               tannulla, minn naħa, id-deċiżjonijiet ta' l-Awtorità ta' Ħatra tal-11 ta' Mejju 2007, li jiċħdu l-ilmenti mressqa mir-rikorrenti dwar trattament differenti bejn il-kandidati magħżula mill-kompetizzjoni interna B/277 u l-uffiċjali li jibbenefikaw mill-proċedura ta' attestazzjoni kif stabbilita mid-Deċiżjoni tal-Kunsill tat-2 ta' Diċembru 2004 dwar il-metodi ta' implimentazzjoni tal-proċedura ta' attestazzjoni, u, min-naħa l-oħra, id-deċiżjonijiet ikkontestati minn dawn l-ilmenti;
            
         
               —
            
            
               tikkostata l-ksur ta' l-Artikolu 5(2) ta' l-Anness XIII tar-Regolamenti tal-Persunal tal-Komunitajiet Ewropej billi ma ġietx rikonoxxuta s-senjorità tal-grad tal-kandidati magħżula mill-kompetizzjoni interna B/277;
            
         
               —
            
            
               tikkonstata l-ksur tal-prinċipju ta' trattament ugwali u dak ta' amministrazzjoni tajba li jirriżultaw min-nuqqas li jittieħdu in kunsiderazzjoni kemm is-senjorità tal-grad kif ukoll l-obbligu ta' mobilità imposta biss fuq il-kandidati magħżula;
            
         
               —
            
            
               konsegwentement, tagħti lill-kandidati magħżula s-senjorità tal-grad billi tannulla l-atti kkontestati;
            
         
               —
            
            
               tikkundanna lill-Kunsill ibati l-ispejjeż.
            
         Motivi u argumenti prinċipali
   Ir-rikorrenti, kandidati magħżula mill-kompetizzjoni interna B/277, ippubblikata fid-9 ta' Lulju 2007 mis-Segretarjat Ġenerali tal-Kunsill, ġew l-ewwel nett maħtura fil-kategorija B filwaqt li żammew is-senjorità tal-grad miksuba fil-kategoriji C u D. Għaldaqstant, is-senjorità tal-grad tagħhom ġiet illimitata għad-data li fiha bdew il-funzjonijiet il-ġodda, filwaqt li l-persunal li laħaq fil-kategorija B skond il-proċedura ta' attestazzjoni u mhux billi ġew magħżula minn kompetizzjoni, setgħu jżommu s-senjorità in kwistjoni. F'dawn iċ-ċirkustanzi, ir-rikorrenti jinvokaw ksur tad-dispożizzjonijiet u tal-prinċipji ċċitati iktar 'il fuq fit-talbiet.